
Tarkistus 1

Ehdotus päätökseksi
Johdanto-osan 1 a kappale (uusi)
	

	Komission teksti
	Tarkistus

	
	(1 a)	Euroopan unionin toiminnasta tehdyssä sopimuksessa (SEUT) ei viitata unionin yhteiseen metsäpolitiikkaan, ja toissijaisuusperiaatteen mukaisesti vastuu metsistä on jäsenvaltioilla. SEUT-sopimuksessa unionille annetaan kuitenkin tiettyä jaettua toimivaltaa varsinkin ympäristöalalla, ja tähän voi sisältyä myös metsiin ja metsätalouteen vaikuttavia aloitteita.



Tarkistus 2

Ehdotus päätökseksi
Johdanto-osan 2 kappale
	

	Komission teksti
	Tarkistus

	(2)	Metsien laajempi vaikutus 11 päivänä joulukuuta 2019 annetussa komission tiedonannossa Euroopan vihreän kehityksen ohjelma4 asetettuihin tavoitteisiin, muun muassa ilmastoon, luonnon monimuotoisuuteen ja kestävään biotalouteen, edellyttää osallistavampaa ja paremmin koordinoitua unionin metsähallintorakennetta, jossa otetaan huomioon kaikki 16 päivänä heinäkuuta 2021 annetun komission tiedonannon Uusi EU:n metsästrategia 20305 tavoitteet ja niiden väliset kytkökset.
	(2)	Metsien laajempi vaikutus 11 päivänä joulukuuta 2019 annetussa komission tiedonannossa ”Euroopan vihreän kehityksen ohjelma”4 asetettuihin tavoitteisiin, erityisesti ilmastoon, luonnon monimuotoisuuteen ja biotalouteen, edellyttää koordinoitua unionin metsähallintorakennetta, jossa otetaan huomioon muun muassa kaikki 16 päivänä heinäkuuta 2021 annetun komission tiedonannon ”Uusi EU:n metsästrategia 2030”5 tavoitteet ja niiden väliset kytkökset ja varmistetaan, että näillä uusilla tavoitteilla on selkeä oikeudellinen perusta, ne eivät ole ristiriidassa kansallisen toimivallan kanssa ja niiden tukena ovat kattavat arvioinnit niiden vaikutuksista metsäalalle.

	__________________
	__________________

	4 COM(2019)640 final.
	4 COM(2019)0640.

	5 COM(2021)527 final.
	5 COM(2021)0527.



Tarkistus 3

Ehdotus päätökseksi
Johdanto-osan 2 a kappale (uusi)
	

	Komission teksti
	Tarkistus

	
	(2 a)	Pysyvästä metsäkomiteasta on perustamisensa jälkeen muodostunut keskeinen elin jäsenvaltioiden ja komission tiedonvaihdolle kaikissa asioissa, jotka liittyvät metsään, metsänhoitoon ja metsiin liittyviin eri politiikan aloihin. Pysyvälle metsäkomitealle oli aiemmin annettu myös komiteamenettelyyn kuuluvia tehtäviä, mutta perussäädös, jonka nojalla ne oli annettu, ei ole enää voimassa. Pysyvä metsäkomitea olisi sen vuoksi nimettävä uudelleen metsien ja metsätalouden pysyväksi asiantuntijaryhmäksi, jäljempänä ’asiantuntijaryhmä’.



Tarkistus 4

Ehdotus päätökseksi
Johdanto-osan 4 kappale
	

	Komission teksti
	Tarkistus

	(4)	Tehokkain tapa saada aikaan osallistavampi ja paremmin koordinoitu unionin metsähallintorakenne on laajentaa pysyvän metsäkomitean toimialaa ja selkeyttää sen tehtäviä ja kokoonpanoa. Pysyvä metsäkomitea olisi myös nimettävä uudelleen metsien ja metsätalouden pysyväksi asiantuntijaryhmäksi näiden muutosten huomioon ottamiseksi. Ryhmän olisi komission tai jäsenvaltion pyynnöstä käsiteltävä kaikkia metsiin ja metsätalouteen liittyviä, unionin eri politiikoista johtuvia kysymyksiä tai näkökohtia. Sen vuoksi on aiheellista varmistaa, että jäsenvaltiot nimeävät edustajat viranomaisista, jotka ovat toimivaltaisia asianomaisten politiikkatavoitteiden osalta.
	(4)	Asiantuntijaryhmän olisi komission tai jäsenvaltion pyynnöstä käsiteltävä kaikkia metsiin ja metsätalouteen liittyviä, unionin eri politiikoista johtuvia näkökohtia. Sen vuoksi on aiheellista, että osallistuvat edustajat voivat edustaa jäsenvaltioiden etuja kaikkien asiaan liittyvien asianomaisten politiikkatavoitteiden osalta.



Tarkistus 5

Ehdotus päätökseksi
1 artikla – 1 kohta – 2 alakohta
Neuvoston päätös 89/367/EEC
1 artikla – 1 kohta
	

	Komission teksti
	Tarkistus

	Perustetaan metsien ja metsätalouden pysyvä asiantuntijaryhmä, jäljempänä ’asiantuntijaryhmä’, jotta voidaan varmistaa komission ja jäsenvaltioiden tehostettu yhteistyö ja monialainen tiedonvaihto metsiä ja metsätalousalaa koskevissa kysymyksissä kaikilla metsiin liittyvillä unionin politiikan aloilla.”
	Perustetaan metsien ja metsätalouden pysyvä asiantuntijaryhmä, jäljempänä ’asiantuntijaryhmä’, jotta voidaan varmistaa komission ja jäsenvaltioiden tiivis ja tehokas yhteistyö ja monialainen tiedonvaihto metsiä ja metsätalousalaa koskevissa kysymyksissä kaikilla metsiin liittyvillä unionin politiikan aloilla.”



Tarkistus 6

Ehdotus päätökseksi
1 artikla – 1 kohta – 3 alakohta
Neuvoston päätös 89/367/EEC
2 artikla – 1 kohta
	

	Komission teksti
	Tarkistus

	1.	Komissio voi omasta aloitteestaan tai jäsenvaltion edustajan pyynnöstä kuulla asiantuntijaryhmää kaikista unionin erilaisista politiikoista johtuvista metsiä ja metsätaloutta koskevista kysymyksistä ja näkökohdista.
	1.	Asiantuntijaryhmä antaa neuvoja komissiolle omasta aloitteestaan tai jäsenvaltion edustajan pyynnöstä kaikista asiaankuuluvista unionin erilaisista politiikoista johtuvista metsiä ja metsätaloutta koskevista kysymyksistä ja näkökohdista.



Tarkistus 7

Ehdotus päätökseksi
1 artikla – 1 kohta – 3 alakohta
 Neuvoston päätös 89/367/EEC
2 artikla – 2 kohta – a alakohta
	

	Komission teksti
	Tarkistus

	a)	avustaa komissiota metsiin ja metsätalouteen liittyvien lainsäädäntöehdotusten, suuntaviivojen tai muiden unionin politiikka-aloitteiden valmistelussa, muun muassa uuden EU:n metsästrategian 2030 ja myöhempien unionin metsästrategioiden täytäntöönpanossa;
	a)	avustaa komissiota, tekee sen kanssa tiivistä yhteistyötä ja tarjoaa sille asiantuntemusta ja panoksensa metsiin ja metsätalouteen liittyvien tai niihin merkittävästi unionissa vaikuttavien lainsäädäntöehdotusten, strategioiden, tiedonantojen, suuntaviivojen tai muiden unionin politiikka-aloitteiden valmistelussa,



Tarkistus 8

Ehdotus päätökseksi
1 artikla – 1 kohta – 3 alakohta
Neuvoston päätös 89/367/EEC
2 artikla – 2 kohta – b alakohta
	

	Komission teksti
	Tarkistus

	b)	tarjota komissiolle neuvoja ja asiantuntemusta joko komission aloitteesta tai jäsenvaltion pyynnöstä, jotta voidaan tukea metsien ja metsätalouden laajempaa vaikutusta unionin keskeisiin tavoitteisiin ja aloitteisiin, kuten Euroopan vihreän kehityksen ohjelmaan, sekä edistää johdonmukaisuutta ja synergioita metsiin ja metsätalouteen liittyvien unionin politiikkojen välillä;
	b)	tarjota komissiolle neuvoja ja asiantuntemusta joko komission tai asiantuntijaryhmän aloitteesta tai jäsenvaltion pyynnöstä, jotta voidaan varmistaa jäsenvaltioiden metsäalan riittävä vaikutus unionin tavoitteisiin ja aloitteisiin, edistää johdonmukaisuutta ja synergioita ja poistaa nykyisiä epäjohdonmukaisuuksia unionin politiikkojen välillä ja keskittyä niiden kumulatiivisiin vaikutuksiin ja yhteensopivuuteen Euroopan unionista tehdyn sopimuksen 5 artiklaan kirjattujen toissijaisuus- ja suhteellisuusperiaatteiden kanssa;



Tarkistus 9

Ehdotus päätökseksi
1 artikla – 1 kohta – 3 alakohta
Neuvoston päätös 89/367/EEC
2 artikla – 2 kohta – c alakohta
	

	Komission teksti
	Tarkistus

	c)	edistää komission ja jäsenvaltioiden välistä yhteistyötä metsiin ja metsätalouteen liittyvissä kysymyksissä, myös yhteisen maatalouspolitiikan mukaisten toimenpiteiden ja interventioiden tukemiseksi;
	c)	kehittää ja tehostaa komission ja jäsenvaltioiden välistä yhteistyötä metsiin ja metsätalouteen liittyvissä kysymyksissä, myös yhteisen maatalouspolitiikan mukaisten toimenpiteiden ja interventioiden tukemiseksi, erityisesti jotta voidaan ottaa huomioon kestävyysnäkökohdat ja saavuttaa synergiaa metsä- ja maataloudessa sekä parantaa metsävaltaisten maaseutualueiden sosioekonomista kehitystä;



Tarkistus 10

Ehdotus päätökseksi
1 artikla – 1 kohta – 3 alakohta
Neuvoston päätös 89/367/EEC
2 artikla – 2 kohta – d alakohta
	

	Komission teksti
	Tarkistus

	d)	edistää metsiä ja metsätaloutta koskevien tietojen, kokemusten ja hyvien käytänteiden vaihtoa.
	d)	edistää metsiä ja metsätaloutta koskevien tietojen, kokemusten ja hyvien käytänteiden vaihtoa ja toimia areenana näkemystenvaihdolle metsiä ja metsätaloutta koskevista uusista kysymyksiä ja aloitteista ja metsien moninaisista tehtävistä, mukaan lukien laajemminkin metsäalaan liittyvät kysymykset, sekä edistää näkemystenvaihtoa unionin metsiin ja metsätalouteen liittyvien politiikkojen sovellettavuudesta ja vaikutuksista;



Tarkistus 11

Ehdotus päätökseksi
1 artikla – 1 kohta – 3 alakohta
Neuvoston päätös 89/367/EEC
2 artikla – 2 kohta – d a alakohta (uusi)
	

	Komission teksti
	Tarkistus

	
	d a)	etsiä synergioita ja tehdä niissä yhteistyötä sekä ehkäistä ristiriitaisuuksia metsiin ja metsätalouteen liittyvien kansallisten ja EU:n politiikkojen välillä ottaen myös huomioon muut kansainväliset kehityskulut;



Tarkistus 12

Ehdotus päätökseksi
1 artikla – 1 kohta – 3 alakohta
Neuvoston päätös 89/367/EEC
2 artikla – 2 kohta – d b alakohta (uusi)
	

	Komission teksti
	Tarkistus

	
	d b)	laatia metsiin ja metsätalouteen liittyvistä tai metsiin tai metsätalouteen unionissa merkittävästi vaikuttavista lainsäädäntöehdotuksista, strategioista, tiedonannoista, suuntaviivoista tai muista unionin politiikka-aloitteista lausuntoja; komissio ottaa nämä lausunnot huomioon edistäessään metsiin liittyviä politiikkatavoitteita ja antaa palautetta tavoista, joilla se on ottanut lausunnot huomioon.



Tarkistus 13

Ehdotus päätökseksi
1 artikla – 1 kohta – 3 alakohta
Neuvoston päätös 89/367/EEC
2 artikla – 3 kohta
	

	Komission teksti
	Tarkistus

	3.	Euroopan parlamentti ja neuvosto voivat komission ehdotuksesta antaa asiantuntijaryhmän tehtäväksi muita metsiin ja metsätalouteen vaikuttaviin unionin politiikkoihin liittyviä tehtäviä.
	3.	Euroopan parlamentti ja neuvosto voivat komission ehdotuksesta antaa asiantuntijaryhmän tehtäväksi muita metsiin ja metsätalouteen vaikuttaviin unionin politiikkoihin liittyviä väliaikaisia tehtäviä.



Tarkistus 14

Ehdotus päätökseksi
1 artikla – 1 kohta – 4 alakohta
Neuvoston päätös 89/367/EEC
3 artikla – 1 kohta
	

	Komission teksti
	Tarkistus

	Asiantuntijaryhmä koostuu jäsenvaltioiden edustajista.
	Asiantuntijaryhmä koostuu jäsenvaltioiden edustajista. Jokaista jäsenvaltiota pyydetään ja painokkaasti kannustetaan nimeämään kansallisia asiantuntijoita ja tukemaan heidän osallistumistaan asiantuntijaryhmän kokouksiin.



Tarkistus 15

Ehdotus päätökseksi
1 artikla – 1 kohta – 4 alakohta
Neuvoston päätös 89/367/EEC
3 artikla – 2 kohta
	

	Komission teksti
	Tarkistus

	Jäsenvaltioiden on nimettävä edustajansa ja varmistettava niiden viranomaisten osallistuminen, jotka ovat toimivaltaisia uuden EU:n metsästrategian 2030 ja mahdollisten myöhempien unionin metsästrategioiden eri politiikkatavoitteiden osalta; näihin tavoitteisiin kuuluvat muun muassa ilmasto, metsien terveys, ympäristö, metsätalous, maaseudun kehittäminen ja biotalous.
	Jäsenvaltioiden on nimettävä edustajansa ja varmistettava omien asianomaisten viranomaistensa aktiivinen osallistuminen sekä se, että osallistuvat edustajat voivat edustaa oman jäsenvaltionsa etuja ja kokemusta kaikkien asiaankuuluvien politiikkatavoitteiden osalta.



Tarkistus 16

Ehdotus päätökseksi
1 artikla – 1 kohta – 4 alakohta
Neuvoston päätös 89/367/EEC
3 artikla – 3 kohta
	

	Komission teksti
	Tarkistus

	Asiantuntijaryhmän puheenjohtajana toimii komission edustaja.
	Asiantuntijaryhmän puheenjohtajana toimii komission edustaja. Asiantuntijaryhmän puheenjohtaja voi esitellä vuotuisen työsuunnitelmansa Euroopan parlamentille.

